**Avfallshåndtering i borettslaget**

Det har det siste halve året vært et økende problem med søppelhåndteringen i borettslaget. Det er til stadighet overfylt i søppelhusene, papiravfall blir ikke brettet og kastet i dunker, men satt ved siden av/lagt oppå dunker, stappet inn i kriker og kroker osv. Det er naturlig at det er mer hjemlevering av varer mv. da situasjonen er som den er, men håndteringen av avfallet er ikke i tråd med hva man kan forvente.

Bilder under viser søppelhuset på blått *etter* tømming ved to ulike tilfeller:



Styret har fått inn flere henvendelser fra beboere den siste tiden, med ulike forslag til løsninger. Enkelte mer kostnadskrevende enn andre, men samtlige er notert og vil vurderes ettersom vi ser hvordan dette utvikler seg.

Det er tidligere vist til at det ved manglende bedring vil vurderes låsbare dunker. Da vi nå ser at det foreløpig ikke er noe som endrer seg, har styret vedtatt i første omgang å bytte ut papirdunkene i søppelhuset på blått felt med låsbare dunker. Vi vil vurdere fortløpende hvordan dette virker, om det skal gjøres på flere felt osv.

Vi minner igjen om at alle skal brette papiravfallet og legge dette i dunken. Er dunken full, anmoder vi om at man lagrer avfallet i egen andel til neste tømming. Det er også kun husholdningsavfall som skal kastes i søppeldunkene. Annet avfall kjøres til nærmeste gjenvinningsstasjon.

**Neste tømming:**

Restavfall - tirsdag 16.02.2021 (1 gang pr. uke)

Papir – tirsdag 23.02.2021 (hver 2. uke)

**Rammeavtale med rørlegger**

Styret har nylig inngått avtale med RobKo AS for levering av rørleggertjenester i borettslaget. Avtalen gir også andelseierne rabatterte priser. Nærmere info om dette legges ut på borettslagets hjemmeside.

**Husk å bestille ladeboks!**

Ladeklar og Lefdal er i full gang med installasjon av ladeanlegget, og vi minner om frist for bestilling av ladeboks for å få denne montert i forbindelse med prosjektet og oppnå best mulig pris.

Til de som vurderer å kjøpe ladeboks uten at de har ladbar bil per i dag: Det er fullt mulig å bestille og få montert ladeboks i forbindelse med prosjektet, men ikke tegne driftsabonnement (med kr. 69,-/måned) før man ønsker å begynne å lade.

**Installert Waterguard/vannstopper, nye rør?**

Som nevnt i forrige Styret Informerer jobber vi med mulige tiltak for å redusere forsikringspremien. Vi ønsker derfor tilbakemelding om andelen har installert Waterguard/annen vannstopper og eventuelt om rørene i andelen er utbedret.

Send epost til akebakkeskogen@gmail.com med adresse og svar. Send også gjerne svar dersom du ikke vet.

**Oppdater/registrer epostadressen din!**

Vi minner om oppfordringen om å registrere/oppdatere din epostadresse på «Min side» hos Usbl, slik at vi kan nå ut med relevant info på enklest mulige måte. Eventuelt kan du sende epost til styret på akebakkeskogen@gmail.com og be oss oppdatere/registrere epostadressen.

**VIKTIGE DATOER:**

15. mars: Frist for å bestille ladeboks til prosjektpris

15. mars: Frist for å melde saker til generalforsamling 2021

7. juni: Generalforsamling 2021

Hilsen Styret